شەفەق
نیوز/ وەڕێەوبەرایەتی کەشناسی و زەویلەرزەی هەرێم کوردستان، ئمڕوو جومعە، راگەیان واران
وارین لە ناوەند پارێزگایل و فرەیگ لە ناوچە و شارەیل هەرێم وەردەوامە  تاقمەگلی گڕمەهڕ هاوەگەردی.
وەڕێەوبەرایەتیەگە
لە  بەیاننامەیگ باسکرد، ئمڕوو جومعە 22 تەشرین
یەکەم 2022 ئاسمان واراناویە لە گشت ناوچەیل هەرێم لە ئەنجام ئەو پاڵەپەستۆیەی دەریای
ناوڕاس و دەریای سوور ک شەپوول وارانوارین رفتیگ لە ناوچە جیاوازەیل دروس کردیە.
دیاریکرد،
ناوەند پارێزگایەیل و فرەیگ لە ناوچەیلە واران رفتیگ و گڕمەهڕ دوینێن وە خوەیان، هاتێ
وارانوارین رێژەی ئاو بەرزەو بکەێد.
وەڕێەوبەرایەتیەگە
پیشبین کەێد وەفر لەبان لوتکەی کویەل بەرز بوارێد و پلەی گەرما لە هەرێم کوردسان داوەزین
وە خوەی بوینێد.
پسپۆر
کەشناسی سادق عەتیە لە پۆستیگ لەبان تووڕ کۆمەڵایەتی "فەیسبووک" راگەیان،
کەشوهەوای نوویگ کاریگەری لەبان عراق دروس کەێد ک هویچ جیاوازی وەگەرد ئەوەی ئیسە نەیرێد،
وتیش کەشوهەوای قورسیگ پیشبینی کریەێد ئەرا رووژەیل سێشەممە و چوارشەممەی ئایندە.
دیاریکرد،
ناوڕاس و خوەرئاوا و باکوور وڵاتەگە ئەو ناوچەیلەن ک فرەتر کەفنە ژیر کاریگەریەگە،
ئاشکەرایکرد وەی نزیکەیلە هویچ شەپوولیگ سەرما نییە.
